Gennem flere timer blev hundredevis af bilister vinket til side ved razziaen, som Skat og politi stod for. Skattefolkene gik især efter tre slags overtrædelser: Bilister, der kører i firmabil uden at blive beskattet af det, udenlandsk arbejdskraft, der ulovligt bruger udenlandske biler, og autocampere, der ulovligt er ombygget til ren persontransport. - Vi har endnu ikke det store overblik over, hvormange skattekroner det drejer sig om, men hovedparten af de sager, vi nu arbejder videre med, handler om uafklarede skatteforhold for bilister med fri bil, fortæller specialkonsulent Bent Petersen fra SKAT. Dertil kommer en enkelt sag med en herboende udlænding, som ikke havde fået omregistreret sin bil til danske nummerplader og dermed udladt at betale afgifter til Skat.
Det bliver til mellem 10 og 15 skattesager, efter SKAT tirsdag foretog en omfattende razzia blandt bilister på Aalborgvej ved Aabybro.